Blogg

En blogg, eller weblogg er en internettside skrevet av både privatpersoner og bedrifter.

En blogg er en slags hjemmeside, det skal være et lite fristed for bloggeren hvor man helt fritt kan uttrykke sine tanker og meninger, samtidig som man kan få meninger og kommentarer fra mennesker som både er enige og uenige i det du skriver. Forskjellen på en blogg og en tradisjonell hjemmeside er nettopp det at du kan komme i kontakt med leserne dine på en annen måte. Lesere kan legge igjen kommentarer til det du skriver, hvor det kan føre til en dialog mellom leser og skriver.

Noen blogger er rene dagbøker, hvor man publiserer hva man har gjort i løpet av den dagen, tanker, meninger, ideer, nyheter, bilder, video, tekst, bøker, programvare. Andre blogger kan være vinklet mot et bestemt tema, som engasjerer en selv. Det finnes også andre typer blogger, som for eksempel videoblogger, fotoblogger og bildeblogger. Blogger kan også benyttes i kombinasjon med en wiki, og tilbyr da en fleksibilitet som er godt tilpasset for en gruppe eller for en hel skoleklasse.